**Փաստեր վնասակար գործելակերպերի մասին**

***«Աշխարհի բնակչությունը 2020» զեկույց***

Անհավասարությունը և կանանց ու աղջիկների նկատմամբ բացասական վերաբերմունքն առաջացնում են վնասակար գործելակերպեր.

* Աշխարհի բնակչության 80%-ը ներառող երկրներում արված հետազոտության համաձայն, ***10-ից 9-ը*** կանխակալ վերաբերմունք ունեն կանանց նկատմամբ:
* Ավելի քան ***140 միլիոն կին*** այսօր «կորսված» է՝ երեխայի սեռի խտրական ընտրության և սեռի հետծննդյան ընտրության հետևանքով:

Այսօր ապրող մոտ ***200 միլիոն*** աղջիկ և կին ենթարկվել են սեռական օրգանների խեղման այս կամ այն տեսակին:

Կանանց սեռական օրգանների խեղման բարձր տարածվածություն ունեցող երկրներ.

* Եգիպտոս. երբևէ ամուսնացած կանանց ***92%-ը*** ենթարկվել են սեռական օրգանների խեղման:
* Ջիբութի, Գվինեա և Մալի. Կանանց ***90 և ավել*** տոկոսը ենթարկվել է սեռական օրգանների խեղման։
* Ինդոնեզիա. 11 տարեկան և ավելի փոքր աղջիկների ***49%-ը*** ենթարկվել է սեռական օրգանների խեղման:

Ամբողջ աշխարհում մոտավորապես ***հինգ երեխայից մեկն*** ամուսնացած է:

* ***Հինգ երեխայից երկուսն*** ամուսնացած են Արևմտյան և Կենտրոնական Աֆրիկայում. սա աշխարհում ամենաբարձր ցուցանիշն է:
* ***Երեք երեխայից մեկն*** ամուսնացած է Արևելյան և Հարավային Աֆրիկայում:
* ***Չորս աղջիկներից մեկն*** ամուսնացած է կամ ոչ պաշտոնական միության մեջ է Լատինական Ամերիկայում և Կարիբյան ավազանում: (էջ 97)

Վնասակար գործելակերպեր տեղի են ունենում նաև արդյունաբերական երկրներում.

* 2011 թ.-ին Շվեդիայում՝ 11,000 աղջիկ, Իռլանդիայում՝ մինչև 1,600 աղջիկ, Պորտուգալիայում՝ 1,300 աղջիկ կարող են ենթարկված լինել սեռական օրգանների խեղման: 2012 թ.-ին Միացյալ Նահանգներում 513,000 աղջիկ կա՛մ սեռական օրգանների խեղման վտանգի տակ էր, կա՛մ ենթարկվել էր:
* 2000-ից 2005 թթ. ընթացքում Միացյալ Նահանգներում ավելի քան ***200,000*** երեխա ամուսնացած էր:

Կրթությունը հզոր գործիք է վնասակար գործելակերպերի վերացման համար:

* Ենթասահարային Աֆրիկայի 15 երկրներում միջնակարգ դպրոցի յուրաքանչյուր լրացուցիչ տարին զգալիորեն նվազեցնում է մինչև 18 տարեկան երեխաների ամուսնության և ծննդաբերության հնարավորությունը։
* Հնդկաստանում.
	+ կրթություն չունեցող աղջիկների ***51%-ը*** ամուսնանում է մինչև 18 տարեկանը
	+ միայն տարրական կրթություն ունեցող աղջիկների ***47%-ն*** ամուսնանում է մինչև 18 տարեկանը
	+ միայն միջնակարգ կրթություն ունեցող աղջիկների ***29%-ը*** ամուսնանում է մինչև 18 տարեկանը
	+ հետդպրոցական կրթություն ունեցող աղջիկների ***4%-ն*** է ամուսնանում մինչև 18 տարեկանը։

Վնասակար գործելակերպերն ազդում են աղջիկների և կանանց, համայնքների և երկրների զարգացման վրա.

* 2017-2030 թթ. ժամանակահատվածում, ընդամենը 12 երկրում, որտեղ տարածված է մանկահասակների ամուսնությունը, մարդկային կապիտալի կորուստը կկազմի 63 միլիարդ ԱՄՆ դոլար, ինչը շատ ավելին է, քան այդ երկրների ստացած զարգացման պաշտոնական աջակցությունը: